alternatívu k masti Kerasal na zhrubnutú kožu na lakťoch
Na lakťoch mám zhrubnutú kožu.Doteraz sompoužíval Kerasal.Môžete miporadiť inú masť lebo Kerasalnie jemožnézohnať.
Dobrý deň,
ďakujeme za Vašu otázku.
Iní pacienti si chvália použitie masti
Keralan
. Masť je určená na odstránenie a zmäkčenie nadmerne zrohovatenej a zhrubnutej kože. Typické miesta pre použitie masti sú päty, chodidlá, dlane, mozole a iné hyperkeratotické ložiská. Obsahuje tri aktívne látky – alantoín, kyselinu salicylovú a ureu, ktoré majú keratolytický a zmäkčujúci účinok a vzájomne sa dopĺňajú, preto nie sú potrebné vysoké koncentrácie týchto zložiek a je zachovaná jemná textúra masti. Premasťujúci základ zmäkčuje suchú kožu a podporuje tak keratolytický účinok prípravku. Urea a alantoín intenzívne hydratujú kožu. Masť je vďaka špeciálnemu masťovému základu vodou zmývateľná aj bez použitia mydla. Masť sa nanáša 1- až 2-krát denne na postihnuté miesta a rovnomerne sa rozotrie. Masť je vhodná na každodenné použitie. Pravidelné používanie účinne bráni vzniku suchej a zhrubnutej kože.
S pozdravom
PharmDr. Patrícia Čečková